b'\n_START_ARTICLE_\nAaron Ramsey\n_START_SECTION_\nCardiff\n_START_PARAGRAPH_\nEtter \xc3\xa5 ha imponert i en ungdomsturnering ble han hentet av Cardiff City, som bl.a. konkurrerte med Newcastle om hans signatur. Ramsey fikk sin debut for Cardiff i deres siste hjemmekamp i 2006-07 sesongen den 28. april 2007. Han kom inn for Paul Parry i siste spilleminutt. Med dette ble han den yngste spilleren gjennom tidene for Cardiff, bare 16 \xc3\xa5r og 124 dager gammel. I Juni 2007 avlso Cardiff City et bud p\xc3\xa5 over \xc2\xa31 million fra en London-basert Premier League klubb. Det er ikke blitt kjent fra hvilken klubb budet kom fra, men if\xc3\xb8lge ryktene fulgte denne klubben Ramsey n\xc3\xb8ye gjennom hele 2007-08 sesongen. Cardiff avslo ogs\xc3\xa5 et bud fra Everton p\xc3\xa5 \xc2\xa3200&nspb;000 og som kunne h\xc3\xb8ynes opp til \xc2\xa31 million avhengig av spilletid._NEWLINE_Ramsey fikk sin f\xc3\xb8rste ligakamp i 2007-08-sesongen, 6. oktober 2007, da han kom inn for Jimmy Floyd Hasselbaink i Cardiffs 2-1 seier mot Burnley FC. Ramsey signerte profesjonell kontrakt med Cardiff i desember 2007, og fikk sin f\xc3\xb8rste kamp fra start 5. januar 2008 i Fa-cup-oppgj\xc3\xb8ret mot Chasetown. Ramsey spilte godt, og scorte ogs\xc3\xa5 i oppgj\xc3\xb8ret som Cardiff til slutt vant 3-1. Hans gode kamp mot Chasetown gjorde s\xc3\xa5pass inntrykk at han ble nominert til rundens spiller, men m\xc3\xa5tte til slutt se seg sl\xc3\xa5tt av Michael Mifsud. 3 uker senere fikk Ramsey sin f\xc3\xb8rste ligakamp fra start i Cardiffs 3-1 seier mot Queens Park Rangers, og begynte etter dette \xc3\xa5 bli fast inventer p\xc3\xa5 laget. Totalt fikk han 22 kamper for Cardiff denne sesongen, han spilte 6 FA-cup kamper, inkludert finalen._NEWLINE_Etter Ramseys gode kamp i oppgj\xc3\xb8ret Cardiff City-Middlesbrough FC ble det kjent at Manchester United-trener Sir Alex Ferguson var i samtaler med Cardiff-trener Dave Jones om \xc3\xa5 kj\xc3\xb8pe Ramsey. Etterhvert ble ogs\xc3\xa5 Arsenal og Everton interesserte i Ramsey, ogs\xc3\xa5 disse hadde samtaler med Dave Jones. Cardiff direkt\xc3\xb8r Peter Ridsdale bekreftet overfor BBC at de hadde akseptert et bud fra Arsenal p\xc3\xa5 \xc2\xa35 millioner.\n_START_SECTION_\nArsenal\n_START_PARAGRAPH_\nDen 10. juni 2008 ble det offisielt bekreftet at Ramsey var solgt til Arsenal for \xc2\xa35 millioner. Ramsey avlso tilbudene fra Everton og Manchester United og valgte Arsenal. Overgangen ble fullf\xc3\xb8rt 13. juni 2008. Grunnen til at Ramsey valgte Arsenal fremfor de andre klubbene, skal ha v\xc3\xa6rt at Arsene Wenger fl\xc3\xb8y ham og hans familie over til Sveits, hvor de var i m\xc3\xb8te, og hvor Wenger klargjorde hvilke framtidsplaner han hadde for Ramsey, og hans videre karriere i Arsenal._NEWLINE_Karrieren til Aaron Ramsey fikk en br\xc3\xa5 vending da han i en ligakamp mot Stoke 27. februar 2010 fikk h\xc3\xb8yre ben/legg brukket av Stokes Shawcross. Shawcross fikk for\xc3\xb8vrig r\xc3\xb8dt kort for taklingen, og gikk gr\xc3\xa5tende av banen. Han kom tilbake i november 2010, men er p\xc3\xa5 utl\xc3\xa5n til Nottingham Forest fra 25. november 2010 til 3. januar 2011.\n_START_SECTION_\nJuventus\n_START_PARAGRAPH_\n11. februar 2019 skrev han under en fire\xc3\xa5rskontrakt med Juventus til 30. juni 2023. Han er klar for den italienske klubben Juventus fra 1. juli 2019.\n_START_SECTION_\nLandslaget\n_START_PARAGRAPH_\nHan ble tatt ut i Wales EM-tropp til EM i Frankrike 2016.\n_START_SECTION_\nPersonlig\n_START_PARAGRAPH_\nSom ung gikk han p\xc3\xa5 Ysgol Gyfun Cwm Rhymni i Caerphilly. F\xc3\xb8r han bestemte seg for \xc3\xa5 satse p\xc3\xa5 fotball, var Ramsey en lovende rugbyspiller, og han spilte ving for Caerphilly R.F.C.s ungdomslag. Han ble oppdaget av speidere fra rugbyklubben St.Helens RFC, i en kamp han spilte mot dem. Den dag i dag bor han fortsatt med sine foreldre, Marlene og Kevin, samt hans bror Josh. Ramsey snakker flytende Walisisk og Engelsk Hans kallenavn i Cardiff var Rambo, som viser til filmhelten John Rambo.\n_START_SECTION_\nTrofeer\n_START_PARAGRAPH_\nFA-cupen: 2.-plass. 2007-08-sesongen._NEWLINE_FA-cupen: 1.-plass. 2013-14-sesongen, 2014-15-sesongen.'